Document ID: /roh_data/filtered/fineweb-2-filterrobots_roh.jsonl.gz/699

Exteriur
Salvà 2'900 fugitivs
Tar pliras acziuns da salvament avant la costa da la Libia han las squadras da salvament internaziunalas mess en segirezza passa 2900 fugitivs la fin d'emna. Tut en tut saja la marina taliana stada en acziun 21 giadas ha communitgà ina pledadra da la guardia da la costa.
Dapi l'entschatta da l'onn èn passa 61'000 fugitivs arrivads sur la Mar Mediterrana en l'Italia. La gronda part u bun in quart da quels èn oriunds da l'Eritrea.
Punct da partenza dal viadi sur mar privulus èn tar passa 90% dals migrants il pajais nordafrican, la Libia.
RR novitads 12:00